मिठाई और चाट के मामले में कानपूर अपनी एक अलग पहचान रखता है। जिसको एक बार यंहा का स्वाद लग गया यही का दीवाना हो जाता है। फिर "ठग्गू के लड्डू" की तो बात ही निराली है। दिल्ली, मुंबई हो या फिर कोलकाता अथवा विदेशों में बैठे भारतीय 'ठग्गू के लड्डू की मिठास नहीं भूलते। जो भी कानपूर आ रहा हो उससे चिरौरी के साथ कहना नहीं भूलते प्लीज ठग्गू वाले लड्डू लेके आइये। कानपूर के रामावतार पाण्डेय अब हमारे बीच नहीं हैं लेकिन वे एक ऐसी मीठी सौगात छोड़ कर गए हैं जिसमे शान में कसीदे ही जुड़े हैं। पुराने लोग बताते है की वे बड़ी थाली में पड़े लेकर शहर की घनी गलियों में घूमा करते थे। लोग उनके निकलने का इंतिजार करते थे बाद में श्री पाण्डेय ने ' भूलोक का अमृत मठ्ठा ' और 'नेनु' बेचना शुरू किया। यंही पर उन्होंने " ठग्गू के लड्डू " और " बदनाम कुल्फी बेचना शुरू किया। पाण्डेय जी के दो बेटे हैं छोटे बेटे प्रकाश पाण्डेय बताते हैं की पिता जी को गाँधी जी की बात याद थी कि शक्कर मीठा जहर है। लड्डू और कुल्फी में शक्कर का भरपूर उपयोग होता था। उन्होंने धंधे में उसे बेईमानी माना और अपने आप को "ठग्गू " कहलाना शरू कर दिया। कहते थे जब मैं जनता को मीठा जहर खिला रहा हूँ तो ठग्गू ही हूँ। उन्होंने दूकान के बाहर बड़े-बड़े बोर्ड लगाकर लड्डू और बदनाम कुल्फी के बारे में तमाम बातें अपने ही अंदाज में लिखीं। कुल्फी के लिए लिख दिया - मैं फुटपाथ पर बिक रही हूँ इसीलिए 'बदनाम कुल्फी' ही मानी जाउंगी। सड़क पर बिक रहा है उसकी कोई इज़्ज़त नहीं होती। प्रकाश पांडेय अपने बचपन की बात बताते हैं कि उस वक़्त मैं कक्षा 3 का छात्र था। सर पर डलिया लेकर लड्डू बेचने निकलता था। मेरी पीठ और सीने पर पिता जी ने गत्ते के बोर्ड पर बड़ा-बड़ा लिख दिया था - "लड्डू खाना काम आपका, और बेचना काम बाप का, मैं तो हूँ केवल शौक़ीन, प्रकाश पांडेय कक्षा तीन " वे बताते है की पिताजी का एक स्लोगन सबसे ज्यादा चर्चित हुआ वह है